‘অঙ্ক কি কঠিন ‘- র পর আসছে অন্য মোড়কে ঘেরা ছবি ‘অনেকদিন পর’!

ওয়েব ডেস্ক: অন্যধারার ছবি পরিচালনা করে দর্শকের মনে জায়গা করে নিয়েছেন পরিচালক সৌরভ পালোধি। নামজাদা তারকা ছাড়া একটা ছবি কীভাবে নির্মাণ করা যায় তা দেখিয়েছেন তিনি চলতি বছরেই। ‘অঙ্ক কি কঠিনে’র জনপ্রিয়তাও হয়েছে প্রচুর। ব্যাপক সাফল্য পেয়েছে ছবিটি। তবে এবার অন্যরকমের ছবি নিয়ে আসতে চলেছেন পরিচালক সৌরভ। যদিও এবার ভালোবাসার গল্প রয়েছে। তবে বেশ কিছুটা অন্য় মোড়কে ঘেরা। আর সেই ছবিতে মুখ্য ভূমিকায় অভিনেতা প্রসেনজিৎ চট্টোপাধ্যায়!

জানা গিয়েছে, সৌরভের ছবিতে এবার প্রযোজকের ভূমিকায় থাকবেন প্রসেনজিৎ চট্টোপাধ্যায়। সম্প্রতি নিজের প্রযোজনা সংস্থার অফিসিয়াল সোশাল মিডিয়া হ্যান্ডলে সেই খবর ভাগ করে নিয়েছেন প্রযোজক প্রসেনজিৎ চট্টোপাধ্যায় নিজেই। ছবির নাম ‘অনেকদিন পর’। এই খবর প্রকাশ্যে আসার পর থেকেই ফের অপেক্ষা শুরু করেছেন দর্শকরা।

আরও পড়ুন: ব্যাকলেস শেরওয়ানি গাউনে জয়া আহসান

‘অঙ্ক কি কঠিন’ দেখার পর পরিচালকের কাছ থেকে দর্শকের প্রত্যাশা অনেক গুণ বেড়েছে। ছবির পাশাপাশি মঞ্চেও সৌরভের পরিচালনা দেখে মুগ্ধ হন দর্শক এই নিয়ে আলাদা করে বলার কিছু নেই। এবার তার সঙ্গে জুড়েছে অভিনেতা প্রসেনজিৎ চট্টোপাধ্যায়ের নাম, তাই আশা অপেক্ষা দুটোই আরও অনেক বেশি। তবে, নতুন ছবির শুটিং কবে থেকে শুরু হবে বা কারা থাকছেন এই ছবিতে সেই নিয়ে এখনও মুখ খোলেনি ছবির টিম। যদিও, ছবির নাম শুনেই মনে কৌতুহল শুরু হয়েছে দর্শকদের।